Grace Kelly

Si Grace Patricia Kelly (Nobyembre 12, 1929Setyembre 14, 1982) ay isang Amerikanang aktres na, noong Abril 1956, ay ikinasal kay Rainier III, Prinsipe ng Monako, upang maing Prinsesang konsorte ng Monako, inistilo bilang Ang Kanyang Mabining Kataastaasan Ang Prinsesa ng Monako (sa Ingles ay Her Serene Highness The Princess of Monaco), ay karaniwang tinutukoy bilang Prinsesa Grace.

Pagkaraang magsimula sa larangan ng pag-aartista noong 1950, sa gulang na 20, lumitaw si Grace Kelly sa mga produksiyong pangteatro ng Lungsod ng New York pati na sa mahigit sa apatnapung mga episodyo ng buhay na pagpapalabas ng mga produksiyon ng drama noong kaagahan ng Ginintuang Panahon ng Telebisyon noong dekada ng 1950. Noong Oktubre 1953, sa paglabas ng Mogambo, siya ay naging isang bituin ng pelikula, isang katayuang natiyak noong 1954 sa pamamagitan ng isang Gantimpalang Ginintuang Globo (Golden Globe Award) at isang nominasyon sa Gantimpala ng Akademya (Academy Award) pati na mga pangunahing gampanin sa limang mga pelikula, kabilang na ang The Country Girl, kung saan nagbigay siya ng isang mapagkumbabang pagganap na nagkamit para sa kanya ng isang Gantimpala ng Akademya para sa Pinaka Mahusay na Aktres (Academy Award for Best Actress). Nagretiro siya mula sa pag-arte sa edad na 26 dahil sa kanyang mga tungkulin sa Monako. Siya at si Prinsipe Rainier ay nagkaroon ng tatlong mga anak: sina: Caroline, Albert, at Stéphanie. Napanatili rin niya ang kanyang pagka-Amerikana, na pinanatili ang pagkakaroon ng dalawang pagkamamayan, bilang mamamayan ng Estados Unidos at bilang Monégasque (ang tawag sa isang mamamayan ng Monako).

Namatay siya pagkaraang makaranas ng isang atakeng serebral (stroke sa Ingles) noong Setyembre 14, 1982, kung kailan nawalan siya ng kontrol sa minamaneho niyang kotse at nabangga.  Ang kanyang anak na babaeng si Prinsesa Stéphanie ay kasama niyang nakasakay sa kotse, ngunit nakaligtas mula sa aksidente.

Noong Hunyo 1999, iniranggo siya ng American Film Institute o AFI ("Panimulaan ng Pelikula ng Amerika") bilang ika-13 sa kanilang listahan ng pangunahing mga bituing babae ng sinemang Amerikano. Noong 2011, napangalanan siya bilang isa sa "100 Hottest Women of All-Time" (100 Pinaka Maiinit na mga Babae sa Lahat ng Panahon) ng Men's Health.

 Mga isinitang gawa 
 Pilmograpiya 

 Taon  Pelikula  Papel  Direktor  Mga iba pang artista 1951  Fourteen Hours  Louise Ann Fuller  Henry Hathaway  Paul Douglas, Richard Basehart, Barbara Bel Geddes 1952  High Noon  Amy Fowler Kane  Fred Zinnemann  Gary Cooper, Katy Jurado, Lloyd Bridges, Thomas Mitchell 1953  Mogambo  Linda Nordley  John Ford  Clark Gable, Ava Gardner1954  Dial M for Murder  Margot Mary Wendice Alfred Hitchcock  Ray Milland, Robert Cummings, John Williams Rear Window  Lisa Carol Fremont  James Stewart, Thelma RitterThe Country Girl  Georgie Elgin  George Seaton  Bing Crosby, William Holden Green Fire  Catherine Knowland  Andrew Marton  Stewart Granger, Paul DouglasThe Bridges at Toko-Ri  Nancy Brubaker  Mark Robson  William Holden, Fredric March, Mickey Rooney, Earl Holliman 1955  To Catch a Thief  Frances Stevens  Alfred Hitchcock  Cary Grant1956  The Swan  Princess Alexandra  Charles Vidor  Alec Guinness, Louis Jourdan, Agnes Moorehead High Society  Tracy Samantha Lord  Charles Walters  Bing Crosby, Frank Sinatra, Celeste Holm

Mga sanggunian

 Mga kawing panlabas 




 Princess Grace Foundation – USA 
 FBI Records: The Vault – Grace Kelly at fbi.gov
 Biography of Grace Kelly at britannica.com
 Grace Kelly Footage 

 Princess Grace Of Monaco interview on BBC Radio 4 Desert Island Discs, April 24, 1981
 Princess Grace of Monaco interviewed by Vera Maxwell and John Touhey on December 19, 1978 for the Fashion Institute of Technology

Kategorya:Mga artista mula sa Estados Unidos
Kategorya:Ipinanganak noong 1929
Kategorya:Namatay noong 1982